เขตเฉาหยาง

เฉาหยาง (จีน: 朝阳区; พินอิน: Cháoyáng Qū) เป็นเขตหนึ่งของปักกิ่ง มีอาณาเขตติดกับเขตชุ่นอี้ทางตะวันออกเฉียงเหนือ เขตทงโจวทางตะวันออกและตะวันออกเฉียงใต้ เขตต้าซิงทางใต้ เขตเฟิงไถทางตะวันตกเฉียงใต้, เขตตงเฉิง เขตซีเฉิง และเขตไห่เตี้ยนทางตะวันตก และเขตชางผิงทางตะวันตกเฉียงเหนือ เฉาหยางเป็นที่ตั้งของสถานทูตต่างประเทศส่วนใหญ่ในปักกิ่ง และยังเป็นที่ตั้งของถนนบาร์ซานหลี่ถุนที่มีชื่อเสียง รวมถึงย่านธุรกิจกลางที่กำลังเติบโตของปักกิ่ง โอลิมปิกกรีน ซึ่งสร้างขึ้นสำหรับโอลิมปิกฤดูร้อน 2008 ก็ตั้งอยู่ในเฉาหยางเช่นกัน เฉาหยางทอดยาวไปทางทิศตะวันตกจนถึงประตูเฉาหยางบนถนนวงแหวนรอบที่ 2 ด้านตะวันออก และเกือบไปถึงด่านเก็บค่าผ่านทางซีหม่าจวงบนทางด่วนจิงทง ในพื้นที่เขตเมืองของปักกิ่ง เฉาหยางมีพื้นที่ 470.8 ตารางกิโลเมตร (181.8 ตารางไมล์) ทำให้เป็นเขตที่ใหญ่ที่สุดในเมือง โดยมีเขตไห่เตี้ยนเป็นอันดับสอง ณ พฤศจิกายน ค.ศ. 2020 เฉาหยางมีประชากรทั้งหมด 3,452,460 คน ทำให้เป็นเขตที่มีประชากรมากที่สุดในปักกิ่ง เขตเฉาหยางมี 24 แขวงและสำนักงานพื้นที่ 19 แห่งเฉาหยางยังเป็นที่ตั้งของถนนสายไหม, ศูนย์การค้าคอมพิวเตอร์ไป๋หน่าวฮุ่ย, ถนนเอเลียน (老番街市场) และพื้นที่ตลาดอื่น ๆ อีกมากมาย รวมถึงศูนย์การค้าและร้านอาหารอีกจำนวนมาก ภูมิอากาศ เขตเฉาหยางมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน Dwa) อุณหภูมิเฉลี่ยต่อปีในเฉาหยางอยู่ที่ 12.9 °C (55.2 °F) ปริมาณน้ำฝนเฉลี่ยต่อปีอยู่ที่ 582.0 mm (22.91 in) โดยเดือนกรกฎาคมเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนกรกฎาคม ซึ่งอยู่ที่ประมาณ 26.8 °C (80.2 °F) และต่ำสุดในเดือนมกราคม ซึ่งอยู่ที่ประมาณ −3.0 °C (26.6 °F) การแบ่งเขตการปกครอง เฉาหยางแบ่งออกเป็น 24 แขวง 18 ตำบล และ 1 ตำบลชาติพันธุ์ ภาครัฐและโครงสร้างพื้นฐาน กระทรวงการต่างประเทศและกระทรวงการวัฒนธรรมมีสำนักงานใหญ่อยู่ในเขตนี้ เศรษฐกิจ ใน ค.ศ. 2022 จีดีพีของเขตเฉาหยางอยู่ที่ 791,120 ล้านหยวน (117,620 ล้านดอลลาร์สหรัฐ ตามราคาตลาด) โดยมีจีดีพีต่อหัวอยู่ที่ 229,843 หยวน (34,172 ดอลลาร์สหรัฐ ตามราคาตลาด) บริษัทไชนาเนชันแนลเอวิเอชันโฮลดิงส์ (บริษัทแม่ของแอร์ไชนา), โซโฮไชนา, ซิติกกรุป, ซิโนเปค, ฉีหู่ 360, คอฟโก้ และปักกิ่งแคปิตอลแอร์ไลน์มีสำนักงานใหญ่ตั้งอยู่ในเขตเฉาหยาง เหรินเหรินอิงก์ มีสำนักงานใหญ่ตั้งอยู่ที่ชั้น 23 อาคารจิ้งอันเซ็นเตอร์ในเขตเฉาหยางเช่นกัน (静安中心; 靜安中心; Jìng'ān Zhōngxīn) ในเขตเฉาหยางเช่นกัน สำนักงานใหญ่ของกลุ่มบริษัทว่านต๋าตั้งอยู่ในว่านต๋าพลาซา (万达广场) ส่วนสำนักงานใหญ่ของว่านต๋าซินีมาส์ก็ตั้งอยู่ในอาคารชุดเดียวกันนี้ ไชนารีซอร์เซสเบเวอร์เรจ ผู้จัดจำหน่ายน้ำดื่ม C'estbon มีสำนักงานภูมิภาคจีนตอนเหนืออยู่ในเขตนี้ บริษัทต่างชาติ จากข้อมูลในเว็บไซต์ทางการของเขตเฉาหยาง ระบุว่าเขตเฉาหยาง "เป็นที่ตั้งของหน่วยงานธุรกิจต่างชาติกว่า 60% ในปักกิ่ง บริษัทต่างชาติกว่า 3,000 แห่ง สำนักข่าวต่างประเทศ 167 แห่ง และสองในสามของบริษัทข้ามชาติ 158 แห่งที่ติดอันดับ 500 ของโลกซึ่งได้เข้ามาลงทุนในปักกิ่ง" บริษัทและหน่วยงานบางส่วนที่ตั้งอยู่ในเขตเฉาหยาง ได้แก่: เอบีบี (สำนักงานใหญ่ในประเทศจีน), แอร์ฟรานซ์, ออล นิปปอน แอร์เวย์, (สำนักงานปักกิ่ง, อาคารปักกิ่งฟอร์จูน) ฮัลลิเบอร์ตัน, ไอบีเอ็ม, เคบีอาร์, เคอร์-แมกกี ไชนา ปิโตรเลียม จำกัด (บริษัทในเครืออ็อกซิเดนทัลปิโตรเลียม), โคเรียนแอร์ (อาคารฮุนไดมอเตอร์ (现代汽车大厦; Xiàndài qìchē dàshà)), ครอลล์ อิงก์, ลัมมัสเทคโนโลยี, บริษัทในเครือซีบีแอนด์ไอ, ลุฟท์ฮันซ่า (ศูนย์ลุฟท์ฮันซ่าปักกิ่ง), เอเชียนาแอร์ไลน์, สแตนดาร์ดแอนด์พัวร์ส, สไวร์กรุป, สายการบินเอทิฮัด, อีวีเอแอร์ และกาตาร์แอร์เวย์ สไวร์พรอปเพอร์ตีส์ บริษัทสัญชาติฮ่องกง มีสำนักงานสองแห่งในเขตเฉาหยาง บริษัทปักกิ่งฮุนไดมอเตอร์ (จีนตัวย่อ: 北京现代汽车有限公司; จีนตัวเต็ม: 北京現代汽車有限公司; พินอิน: Běijīng Xiàndài Qìchē Yǒuxiàngōngsī; เกาหลี: 북경현대) การร่วมทุน 50–50 ระหว่างปักกิ่งออโตโมทีฟอินดัสตรีโฮลดิงและฮุนไดมอเตอร์ มีสำนักงานขายตั้งอยู่ในอาคารฮุนไดมอเตอร์ในเขตเฉาหยาง สถานทูต เฉาหยางทำหน้าที่เป็นเขตการทูตของปักกิ่ง สถานทูตต่างประเทศทั้งหมดในจีนตั้งอยู่ในเขตนี้ยกเว้นของรัสเซียและลักเซมเบิร์ก ซึ่งทั้งสองแห่งอยู่ในเขตตงเฉิง เฉาหยางมีพื้นที่สถานทูตสามแห่งในย่านรื่อถาน ซานหลี่ถุน และเลี่ยงหม่าเฉียว การพัฒนา เขตเฉาหยางเป็นหนึ่งในเขตที่เติบโตเร็วที่สุดในเขตมหานครปักกิ่ง มีรถไฟฟ้าใต้ดินหลายสายวิ่งผ่านเขตนี้ แม้ท่าอากาศยานนานาชาติกรุงปักกิ่งจะถูกล้อมรอบด้วยเขตชุ่นอี้ แต่ก็เป็นส่วนแยกของเขตเฉาหยาง ทั้งเทศบาลและรัฐบาลกลางของจีนใช้จ่ายเกือบห้าแสนดอลลาร์สหรัฐต่อวันในการพัฒนาเขตนี้ การคมนาคม รถไฟใต้ดิน ปัจจุบันเฉาหยางให้บริการโดยรถไฟใต้ดิน 16 สายของรถไฟใต้ดินปักกิ่ง: สาย 1 – หย่งอันหลี่, กั๋วเม่า 10 , ต้าวั่งลู่ 14 , ซื่อฮุ่ย สายบาตง , ซื่อฮุ่ยตะวันออก สายบาตง สาย 2 – เจี้ยนกั๋วเหมิน 1 , เฉาหยางเหมิน 6 สาย 3 – สนามกีฬาผู้ใช้แรงงาน 17 , ถวนเจี๋ยหู 10 , สวนเฉาหยาง 14 , ฉือฝัวอิ๋ง, สถานีรถไฟเฉาหยาง, เหยาเจียยฺเหวียน, ตงป้าหนาน, ตงป้า, ตงป้าเป่ย์ 12 สาย 5 – ลี่ฉุ่ยเฉียว 13 , ลี่ฉุ่ยเฉียวใต้, เป่ย์ยฺเวี่ยนลู่เหนือ, ต้าถุนลู่ตะวันออก 15 , ฮุ่ยซินซีเจียเป๋ย์โข่ว, ฮุ่ยซินซีเจียหนานโข่ว 10 , เหอผิงซีเฉียว 12 สาย 6 – เฉาหยางเหมิน 2 , ตงต้าเฉียว, ฮูเจียโหลว 10 , จินไถลู่ 14 , ฉือหลี่พู่, ชิงเหนียนลู่, ตาเหลียนพัว, หฺวางฉฺวี, ฉางอิ๋ง, เฉ่าฟาง สาย 7 – ชวงจิ่ง 10 , จิ่วหลงชาน 14 , ต้าเจียวถิง, ไป๋จื่อว่าน, หฺวากง, หนานหลัวจื่อจวง, แฮปปีแวลลีย์ , ฝาโถว, ชวงเหอ, เจียวหฺวาฉ่าง, หฺวางฉ่าง, หลวงซินจวง, เฮย์จวงหู สาย 8 – หลินชุ่ยเฉียว, เซินหลินกงยฺเหวียนหนานเหมิน, สวนโอลิมปิก 15 , ศูนย์กีฬาโอลิมปิก, เป๋ย์ถู่เฉิง 10 , อันหฺวาเฉียว 12 สาย 10 – เจี้ยนเต๋อเหมิน, เป๋ย์ถู่เฉิง 8 , อันเจินเหมิน, ฮุ่ยซินซีเจียหนานโข่ว 5 , เฉาเย่าจฺวี 13 , ไท่หยางกง 17 , ซานยฺเหวียนเฉียว 12 สายด่วนท่าอากาศยาน , เหลียงหม่าเฉียว, ศูนย์แสดงสินค้าเกษตร, ถวนเจี๋ยหู 3 , ฮูเจียโหลว 6 , จินไท่ซีจ้าว, กั๋วเม่า 1 , ชวงจิ่ง 7 , จิ้งซง, พานเจียยฺเหวียน, ฉือหลี่เหอ 14 17 , เฉิงโช่วซื่อ สาย 12 – อันหฺวาเฉียว 8 , อันเจินเฉียว, เหอผิงซีเฉียว 5 , กวางซีเหมิน 13 , ซีป้าเหอ 17 , ซานยฺเหวียนเฉียว 10 สายด่วนท่าอากาศยาน , จิ้งไถซี, ถัวฝางอิ๋ง, ตงป้าซี, ตงป้าเป่ย์ 3 สาย 13 – ลี่ฉุ่ยเฉียว 5 , เป่ย์ยฺเวี่ยน, วั่งจิงตะวันตก 15 , เฉาเย่าจฺวี 10 , กวางซีเหมิน 12 , หลิ่วฟาง สาย 14 – ฉือหลี่เหอ 10 17 , เป่ย์กงต้าซีเหมิน, ผิงเล่อยฺเหวียน, จิ่วหลงชาน 7 , ต้าวั่งลู่ 1 , จินไถลู่ 6 , จ่าวอิง, สวนเฉาหยาง 3 , ตงเฟิงเป่ย์เฉียว, เจียงไถ, วั่งจิงใต้, ฟู่ทง, วั่งจิง 15 , ตงหูฉฺวี, ไหลกว่างอิ๋ง, ช่านเก้อจวง สาย 15 – สวนโอลิมปิก 8 , อันลี่ลู่, ต้าถุนลู่ตะวันออก 5 , กวานจวง, วั่งจิงตะวันตก 13 , วั่งจิง 14 ,วั่งจิงตะวันออก, ชุยเก้อจวง, หม่าเฉฺวียนอิ๋ง, ซุนเหอ สาย 17 – ชิงเหออิ๋ง, หงจฺวินอิ๋ง, ไท่หยางกง 10 , ซีป้าเหอ 12 , จั่วเจียจวง, สนามกีฬาผู้ใช้แรงงาน 3 , ฉือหลี่เหอ 10 14 , โจวเจียจวง, ฉือปาหลี่เตี้ยน สาย ด่วนท่าอากาศยาน – ซานยฺเหวียนเฉียว 10 , อาคาร 2 Batong line (through operation to Line 1) – ซื่อฮุ่ย 1 , ซื่อฮุ่ยตะวันออก 1 , เกาเปย์เตี้ยน, มหาวิทยาลัยนิเทศศาสตร์จีน, ชวงเฉียว, กว่านจวง, ปาหลี่เฉียว Yizhuang line – เซียวชุน, เสี่ยวหงเหมิน การศึกษา สถาบันการศึกษาระดับอุดมศึกษา มหาวิทยาลัยธุรกิจและเศรษฐศาสตร์ระหว่างประเทศ (ปักกิ่ง) มหาวิทยาลัยการต่างประเทศปักกิ่ง มหาวิทยาลัยนิเทศศาสตร์แห่งประเทศจีน มหาวิทยาลัยเทคโนโลยีปักกิ่ง โรงเรียนรัฐบาล โรงเรียนมัธยมปักกิ่งที่ 80 (北京市第八十中学) โรงเรียนเฉาหยาง (สาธิตมหาวิทยาลัยเหรินหมิน) (人大附中朝阳学校) โรงเรียนสาขาเฉาหยาง (สาธิตมหาวิทยาลัยเหรินหมิน) (人大附中朝阳分校) โรงเรียนมัธยมปักกิ่งรื่อถาน (北京日坛中学) โรงเรียนมัธยมปักกิ่งที่ 17 (北京市第十七中学) โรงเรียนมัธยมสาธิตมหาวิทยาลัยธุรกิจและเศรษฐศาสตร์ระหว่างประเทศ (对外经济贸易大学附属中学) โรงเรียนมัธยมปักกิ่งเฉินจิงหลุน (北京市陈经纶中学) โรงเรียนมัธยมปักกิ่งเหอผิงเจียที่ 1 (北京市和平街第一中学) โรงเรียนมัธยมสาธิตมหาวิทยาลัยเทคโนโลยีปักกิ่ง (北京工业大学附属中学) โรงเรียนนานาชาติและโรงเรียนอนุบาล โรงเรียนนานาชาติโฮป ปักกิ่ง [2] โรงเรียนนานาชาติ BISS ปักกิ่ง โรงเรียนนานาชาติยิวชุง ปักกิ่ง โรงเรียนญี่ปุ่นปักกิ่ง โรงเรียนนานาชาติเกาหลี ปักกิ่ง (KISB), ในวั่งจิง โรงเรียนนานาชาติฮาร์โรว์ ปักกิ่ง โรงเรียนนานาชาติแคนาดา ปักกิ่ง ลีเซฟร็องเซแองแตร์นาซิอ็องนาลเดอปีกง (โรงเรียนฝรั่งเศส) ด็อยท์เชอบอทชาฟทส์ชูเลอเพคิง (โรงเรียนเยอรมัน) วิทยาลัยสถานทูตปากีสถานปักกิ่ง โรงเรียนนานาชาติออสเตรเลีย ปักกิ่ง สถาบันเยาวชนโลกปักกิ่ง โรงเรียนบริติชปักกิ่ง วิทยาเขตซานหลี่ถุนและวิทยาเขตซานหลี่ถุนสำหรับเด็กเล็ก** สตาร์เอ็ดดูเคชัน ปักกิ่ง โรงเรียนนานาชาติมอนเตสซอรี ปักกิ่ง วิทยาเขตเชอร์รีทรีเลน โรงเรียนนานาชาติสองภาษาบีนสตอล์ก โรงเรียนนานาชาติปักกิ่งซิตี สถาบันนานาชาติปักกิ่ง วิทยาเขตลี่ตั้วและวิทยาเขตย่าเอ้า โรงเรียนอนุบาลนานาชาติอีตันคิดส์ พื้นที่สำคัญ ย่านธุรกิจกลางปักกิ่ง ไชนาเวิลด์เทรดเซ็นเตอร์ กั๋วเม่า เฉาไว่ วัดตงเยฺว่ปักกิ่ง ซานหลี่ถุน สนามกีฬาผู้ใช้แรงงาน สวนเฉาหยาง 798 อาร์ตโซน โอลิมปิกกรีน สนามกีฬาแห่งชาติปักกิ่ง ศูนย์กีฬาทางน้ำแห่งชาติปักกิ่ง อาคารดิจิทัลปักกิ่ง หอคอยโอลิมปิกปักกิ่ง วั่งจิง ท่าอากาศยานนานาชาติกรุงปักกิ่ง หยาเป่าลู่ (ถนนหยาเป่า) ออราแกลเลอรี อ้างอิง แหล่งข้อมูลอื่น เว็บไซต์ทางการของเขตเฉาหยาง เว็บไซต์ทางการของเขตเฉาหยาง (ในภาษาจีน)